google/wiki40b huggingface dataset:
Dreamworld

«Dreamworld» er en poplåt i dance-sjangeren med artisten Doruntina Disha.
Låten ble liggende en uke på VG-lista sommeren 2005 med #19 som beste plassering. Den ble også gitt ut i Albania og fikk der hele seks måneder på førsteplass. Selskapet som ga ut låten var Dream Factory Nordic.
Prosopocoilus (Hoplitocranum) suturalis

Utseende

En middelsstor til stor (hannene 24-47 millimeter), matt brungul hjortebille med brunsvarte tegninger. Hodet har en V- eller Y-formet tegning som fortsetter som en bred, svart midtstripe på pronotum og en smalere, svart sømstripe på dekkvingene. Videre har hodet smalt svarte for- og sidekanter. På pronotum er forkanten smalt svart, og det er et par små, svarte sideflekker. Hannens kjever er lange, lett sigdformede, med én tann i den indre delen og omtrent fire små tenner nær spissen. Små hanner har enkle, knivformede kjever uten tenner, men med en innskjæring nær roten. Hodet er slett uten kjøler eller knøler. Antennene har en tre-leddet vifte. Pronotum er betydelig bredere enn langt, ikke innsnevret ved roten. Beina er rødbrune med mer eller mindregule lår. Undersiden er brunrød med store, brungule flekker. Hunnen er bredere, blank, farget som hannen, forkroppen og særlig hodet er tydelig, fint til grovt punktert, dekkvingene svært blanke, i alle fall i midten.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt fra India i vest til Vietnam i øst.
Grand Forks Air Force Base

Grand Forks Air Force Base er en av det amerikanske flyvåpenets flystasjoner, og ligger i Grand Forks County i Nord-Dakota. Den er hjem for 319th Air Refueling Wing, som benytter KC-135 Stratotanker.
Villfisken

Villfisken (983 491 154 i Enhetsregisteret) er en fiskeforedlingsbedrift som ligger langs E16 på Renna i Ådal (Ringerike kommune). De produserer og selger produkter av villfisk fra Sperillen. Av spesialiteter har de raket rogn av sik og lagesild, og rakfisk av sik. Av raket rogn har de en årsproduksjon på et halvt tonn. Andre spesialiteter er kaker og paté av gjedde, og de lager også lutefisk av den. Røye og ørret går til røyking.
Samurai Sikkerhet

Samurai Sikkerhet er en norsk komiserie på 12 episoder som gikk på TV 2 i 2014. Serien handlet om bedriften Samurai Sikkerhet, et uautorisert vaktselskap som besto av ufaglærte vektere med mer selvtillit enn selvinnsikt. Selskapet ble ledet av Kato Haugen, spilt av Henrik Elvestad. Andre sentrale skuespillere var Fridtjov Såheim, Nils Jørgen Kaalstad, Odd-Magnus Williamson og Janne Heltberg.
Serien benytter seg av de gjeldende fordommer og oppfatninger av vekterbransjen. Dette er folk som liker å gå i politiaktig uniform og snakke om beredskap, men som ikke har godt nok utviklede sjelsevner til å komme inn på Politihøyskolen. De kjører utrykningsbil med lamper på taket og jakter uautoriserte plakatoppklistrere med stort alvor. De er store barn med kjellerstua full av samurai- og kampsportgreier. En er tidligere dørvakt.
Pomachilius

Utseende

Middelsstore, nokså smale smellere. Antennene er gjerne sagtakkede, pronotum hvelvet med nokså rette sider. Dekkvingene er ofte mer eller mindre rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.

Utbredelse

Slekten er utbredt i den neotropiske økosonen.
Gunvald Tomstad

Personlige forhold

Han var sønn av bonden Aksel Emil Jonassen Tomstad (1887–1918) og Berthe Tonette Gunleivsdatter Helle (1891–1983). Han ble i 1945 gift med motstandskvinnen Tordis Sofie («Fie») Rørvik (f. 1920 – d. 2002).
Takashi Uemura

Karriere

Takashi Uemura startet sin profesjonelle karriere i Yokohama Flügels i 1992. Han har også spilt for Vissel Kobe, Sagan Tosu, Kawasaki Frontale, Cerezo Osaka og JEF United Ichihara.
Ma Gu

Ma Gu (kinesisk: 麻姑; pinyin: Mágū; Wade–Giles: Ma Ku) er i kinesisk mytologi en legendarisk daoistisk xian (仙 «udødelig, transcendent») knyttet til livseliksiret. Navnet kan oversettes som «hamp-tjenestepiken»; det kinesiske tegnet for hamp er samtidig tegnet for cannabis. 
Fortellinger i kinesisk litteratur beskriver Ma Gu som en vakker ung kvinne med fuglelignende fingernegler, og tidlige legender knytter henne til huler. 
Ma Gu xian shou (麻姑獻壽 «Fødselsdagshilsener fra Ma Gu») er et populært motiv i kinesisk kunst.
Statens dyrehelsetilsyn

Statens dyrehelsetilsyn (Dyrehelsetilsynet) var et norsk statlig tilsyn, opprettet i 1996, med ansvar for sykdomsbekjempelse og dyrevern hos alle tamme og ville dyrearter. Tilsynet omfattet et sentralt tilsyn, ni fylkesveterinærområder og over 200 distriktsveterinærområder. I 2004 ble tilsynet slått sammen med en rekke andre tilsyn til Mattilsynet.
Stortingsvalget 1865

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte fire eller fem av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
126 473 menn var stemmerettskvalifisert, 80 888 hadde stemmerett. Av disse stemte 33 831. 387 valgting i landdistriktene utpekte totalt 927 valgmenn. 37 valgting i byene utpekte totalt 211 valgmenn. Valgmannstingene ble holdt i perioden 20. februar 1865 til 6. juli 1865.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
NM i terrengsykling 2010

Norgesmesterskap i terrengsykling 2010 ble avholdt 19-20. juni 2010 i Trondheim, og 22. september i Oppdal.
Eyvind Solås

Bakgrunn

Eyvind Solås studerte ved Musikkonservatoriet i Oslo og fikk tysk statsstipendium for videre studier ved Musikkhøgskolen i Köln. I 1968 tok han magistergrad i musikkvitenskap ved Universitetet i Oslo med emnet En studie i Harald Sæveruds scenemusikk til Peer Gynt.

Annet

Solås møtte Hitlers rustningsminister og nære medarbeider Albert Speer våren 1980 i forbindelse med arbeid på en serie for NRK om musikk og nasjonalsosialisme. I den anledning fikk han et intervju med Speer hjemme hos ham.
Katarinapalasset

Katarinapalasset er et rokokkopalass som var en sommerresidens for de russiske tsarene, i byen Tsarskoje Selo, 25 km sørøst for St. Petersburg i Russland.
Residensen stammer fra 1717 da Katarina I av Russland ga i oppdrag til den tyske arkitekten Johann Friedrich Braunstein å tegne en sommerresidens etter hennes smak og behag. 
I 1752 bestemte Elisabeth av Russland at hennes mors palass skulle rives og erstattes med en enda staseligere bygning. Bartolomeo Rastrelli tegnet den nye bygningen, og den 30. juli 1756 kunne den innvies. Ved palasset ble det også anlagt en vidstrakt park, Katarinaparken.
Selv om navnet mest assosieres med Katarina den store (derav navnet), syntes hun selv at palassets arkitektur var gammelmodig. Da hun besteg tronen i 1762 skulle et par av statuene i palasset dekkes av gull i pakt med keiserinne Elisabets siste ønsker. Katarina avbrøt alt arbeid da hun ble informert om hva arbeidet ville koste.
Palasset ble i større eller mindre grad anvendt av de skiftende herskere, og etter tsarstyrets fall ble store deler av interiøret bevart. Slottet ble systematisk bombet av tyskerne under 2. verdenskrig, så kun skjelettet stod tilbake. 
Det er blitt restaurert, og etter Sovjetunionens fall er det ved hjelp av store konsertarrangementer skaffet midler til ytterligere forbedringer. Blant de opptredende i den anledning har vært Elton John, Sting, Tina Turner og Whitney Houston.
Geoffrey de Rancon

Geoffrey de Rancon var en fransk adelsmann og soldat som levde på 1100-tallet. Det er lite som er kjent om ham, men kanskje var han fra Taillebourg.
Han var dronning Eleanora av Aquitaines militære kommandant under det andre korstoget (1147–1149). Da korsfarerne ledet av Ludvig VII av Frankrike, ektefelle av Eleanora, klatret opp fjellet Kadmos, marsjerte Rancon til tross for stående ordre videre framfor det sted som var avtalt på forhånd. Han besluttet i samråd med greven av Maurienne, onkel av kongen, at et platå i nærheten ville gi en bedre leirplass. Denne formen for ulydighet var ikke uvanlig i den franske hæren på grunn av kongens vaklevoren ledelse.
På grunn av dette ble hæren delt og disorganisert, og tyrkerne som lå i bakhold kunne med hell angripe den delen av hæren som hang etter. Kongen klarte med nød og neppe å unnslippe mens hans hærgruppe ble massakrert. Geoffrey de Rancon fikk etterpå skylden for massakren og kongen forviste ham fra korstoget som straff.
I romanen The Book of Eleanor, av Pamela Kaufman, blir han kalt for «Richard of Rancon» og er, som ofte i denne typen romaner, blitt gjort til Eleanoras elsker. Det er selvsagt ingen historiske indikasjoner på at dette var tilfelle.
Isabelle de Lusignan (1234–1299), datter av Isabella av Angoulême, ble gift med en Geoffrey de Rancon, men dette må ha vært sønn eller sønnesønn av Eleanora av Aquitaines kommandant ettersom han ville ha vært rundt hundre år gammel da Isabelle de Lusignan ble født. Et slektsregister på internett oppgir Rancon døde i 1154
Absolute Music 21

Absolute Music 21 er det 21. samlealbumet i den norske Absolute Music-serien og ble utgitt i 1997.
Politbyrået til Kinas kommunistparti

Politbyrået til Kinas kommunistparti (KKP) (kinesisk: 中国共产党中央政治局 pinyin: Zhōngguó Gòngchǎndǎng Zhōngyāng Zhèngzhìjú), inntil 1927 kalt Sentralbyrået (中央局), er en gruppe på 19 til 25 personer som styrer KKP. Til forskjell fra politbyråer i andre kommunistpartier er den politiske makten sentralisert i Polibyråets stående komité. Politbyrået velges av det første plenarmøte av en nyvalgt sentralkomité.
Politbyråets makt har i høy grad sammenheng med at dets medlemmer samtidig innehar nøkkelstillingene i Folkerepublikken Kinas statsapparat og utøver personlig kontroll over de vesentlige stillingsbesettelser. Dessuten har noen politbyråmedlemmer betydelige maktbaser i regionene. Hvordan Politbyrået organiserer sitt arbeid internt er noe uklart, en det synes som om det fulle Politbyrå trer sammen månedlig og Politbyråets stående komité ukentlig. Dagsorden synes å være kontrollert av KKPs generalsekretær, og beslutningene fattes som konsensusvedtak og ikke ved avstemning.
Forto (distrikt)

Forto er et distrikt i Gash-Barka vest i Eritrea. Hovedstaden er Forto.
Wergelandakademiet

Utøvingspedagogikk

Refling Hadde skapte en form for utøvingspedagogikk. Man skulle ikke bare lese, men også formidle videre, f.eks. gjennom sceneframføringer eller på andre måter. Hun hadde selv erfart at kunsten, diktningen og filosofien rommer spirekraftige frø som kan vokse videre i den enkeltes sinn, forutsatt at frøene får vekstvilkår. Det får de når de gis anledning til å slå rot i mottakelige sinn. Wergelandakademiet vil bidra til å legge forholdene til rette og «kalle mange tiders og folkeslags diktere og filosofer inn til direkte pedagogisk tjeneste i møte med mennesker på alle alderstrinn. Den skapende situasjon som vokser frem i dette møtet utvikler personligheten og ansvarsfølelsen for fellesskapet, som er viktige verdier i kampen mot historieløshet, massetenkning og passivitet.[...] Nøkkelordene for stiftelsens virksomhet er: «Lære selv – formidle til andre» og «ta imot – gi videre»»

Allsidig kulturarbeid

Wergelandakademiet har siden det ble grunnlagt på 1980-tallet, drevet et meget allsidig kulturarbeid med seminarer, foredrag, lesegrupper og litterære sommerleirer for barn og ungdom m.m. Ikke sjelden koordineres planene for seminarene med teatrenes program, slik at seminar kan munne ut i teaterbesøk. I Wergelandåret 2008 holdt Wergelandakademiet seg oppdatert om den nasjonale feiringen av Henrik Wergeland, og la opp en rekke arrangementer i tilknytning til denne.
E. Phillips Oppenheim

Liv og virke

Oppenheim var sønn av en lærvarehandler, og arbeidet i nesten tjue år i sin fars forretning. I 1892 giftet han seg med Elise Clara Hopkins, som han fikk en datter med. Ekteparet bodde i Evington i Leicestershire fram til første verdenskrig. Da krigen kom, ble han ansatt i informasjonsdepartementet. Takket være sin litterære suksess ble han i stand til å kjøpe et hus i Frankrike og en lystbåt, og senere et hus i St. Peter Port på øya Guernsey. Under den andre verdenskrig var det umulig for familien å benytte huset på Guernsey, som bar navnet le Vanquiédor. Etter krigen fikk han eiendommen tilbake, og døde der i 1946.
Bredde-først-søk

Virkemåte

Algoritmen går systematisk gjennom grafen ved å undersøke om noden som kontrolleres har barn. Dersom dette er tilfellet, blir de lagt til i en kø (noden markeres i blått på illustrasjonen). Deretter hentes en og en node ut av køen og sammenlignes med det som søkes etter. Så lenge ikke riktig node er funnet, legges nodens eventuelle barn til i køen, og algoritmen henter ut neste objekt. På denne måten blir alle søskennodene (nodene på samme nivå) søkt gjennom før traverseringen fortsetter ned på neste nivå.
Mopedbil

Mopedbil er et motorkjøretøy på 3 eller 4 hjul. Kjøretøyet er utformet som en bil. Juridisk sett er det mer en moped enn en bil. Den har som regel en kabin med to sitteplasser. En mopedbil kan være formet som en liten personbil eller en liten lastebil. Engelsk betegnelse er quadricycle.
Motorvolumet i en mopedbil kan være opp til 500 cm³ uten elektrisk tenning (diesel), i motsetning til en vanlig moped som kan være opp til 50 cm³ med elektrisk tenning. Ytelsen kan derimot ikke overskride 6 kW (8 hk). Betegnelsen «mopedbil» kommer av sammenflyttingene av ordene moped og bil, noe som også reflekterer kjøretøyet. I  den Europeiske Union har ikke toppfarten på en mopedbil lov til å overskride 45 km/t.
Man kan ikke kjøre mopedbil med (mopedlappen) førerkortklasse M 146, eller AM 146 da regelen sier at man ikke kan kjøre 3- eller 4-hjulsmoped med som er tyngre enn 150 kg. Ingen mopedbiler veier under 150 kg. Det eneste unntaket er om mopedbilen er registrert før 2003, og har 50 cm³ eller mindre. Den må også være registrert for AM 146.
Man kan derimot kjøre mopedbil med førerkort AM 147.

Klasse AM147 (tre- og firehjuls moped)

Denne klassen gjelder føring av tre- eller firehjuls moped, herunder såkalt mopedbil. Før man fyller 18 år, er føreretten begrenset til tre- og firehjuls moped med egenvekt ikke over 150 kg (minus batterienes vekt ved eldrift).
Statens vegvesen har følgende informasjon om mopedbil på sine nettsider: Alderskravet er, og har alltid vært, 18 år for disse kjøretøyene.
Dette er et førerkort man kan få gjennom egen opplæring med mopedbil og førerprøve, eller gjennom å ta førerkort for traktor eller lett motorsykkel. Men det gir altså ikke rett til å kjøre mopedbil før man har fylt 18 år.  
Nye regler vil la 16 åringer ta lappen til mopedbil. samferdelsministeriet 5 juli 2019.
Anže Kopitar

Karriere

Kopitar spilte fram til han var 16 år i HK Acroni Jesenice i hjembyen, før han flyttet til Sverige. Han tilbrakte én sesong med juniorlaget i Södertälje SK, og spilte et par kamper for seniorlaget i Elitserien. I 2006 signerte han kontrakt med Los Angeles Kings og flyttet til USA. I første sesong endte han på tredjeplass i scoring blant NHL Rookies. I 2008 sin tredje sesong med Kings, signerte Kopitar en syvårskontrakt med Kings, som ville holde ham med teamet frem til 2016. En er en av topscorerne i NHL, har Kopitar blitt topscorer for Kings i fire sesonger på rad. Han har blitt tatt ut til NHL All-Star Game to ganger. Kopitar var med Kings å vinne deres første Stanley Cup noen gang i 2012. Internasjonalt har han spilt en rekke landskamper for Slovenia.
Nordjyske Stiftstidende

Historie

Bladets stiftere var de fire Aalborg-prestene stiftsprovst Herman Peter Gudme, residerende kapellan ved Budolfi kirke Peter Clementin, kapellan ved Vor Frue kirke Johan Wandall og kapellan ved Budolfi kirke Peder Gudme.
De fire prester kjøpte i 1765 et boktrykkeri (senere Aalborg Stiftsbogtrykkeri), og søkte om tillatelse til å utgi en avis. Det tok hele seks år før de fikk det. Etter to års venting begynte de allikevel i 1767 med utgivelsen av avisen uten den nødvendige tillatelsen. 2. januar 1767 utkom ukebladet med navnet Nyttige og fornøyelige jydske Efterretninger i Aalborg.
I de første 200 år pregeget tre familier Stiftstidendes utgivelse og redaksjon. Først presten Johan Wandall, der var en av de fire stiftere som satte seg i redaktørstolen, og hans sønn. Deretter familien Rée i to generasjoner og familien Schiøttz-Christensen fra 1900, L. Schiøttz-Christensen ble ansatt som redaktør i bladet.
I 1910 kjøpte han avisen av Marie Rées dødsbo, og i de neste 40 år var han bladets utgiver inntil sin død i 1950. Stillingen som bladets sjefredaktør fratrådte han 9. april 1940 samme dag som tyskerne okkuperte Danmark. Den daglige ledelse ble overført til hans yngste sønn, cand.phil. Alf Schiøttz-Christensen, som døde 6. november 1981. Han ledet avisen frem teknisk og redaksjonelt til et av de ledende danske dagsaviser.
Qaqortoq

Qaqortoq uttale  (dansk Julianehåb) er Sørgrønlands største by, tilhørende Kujalleq kommune, inntil 2008 daværende Qaqortoq kommune. Navnet Qaqortoq betyr «Det Hvite».
Byen ble etablert som en handelsplass av den norske handelsmannen Anders Olsen i 1775.
Qaqortoq har 3 089 innbyggere (2016), og er med det Grønlands femte største by.

Kultur

I Qaqortoq ligger Grønlands eldste fontene, denne er fra 1928 og ligger i byens gamle sentrum. I sentrum av byen ligger også Qaqortoq Museum, som ligger i den eldste bygningen i byen. Denne bygningen er også fredet.
Byen har et stort, iøynefallende bibliotek, som er et stort, gult hus med grønt tak. Biblioteket heter «Det gule bibliotek». Her kan innbyggerne låne både bøker, blader og cd-er, samt bruke bibliotekets pc-er til internettbruk.
Det mest iøynefallende kulturinnslaget i Qaqortoq er nok en serie med ca. 50 forskjellige skulpturer som finnes rundt i byen. Dette kunstprosjektet kalles «Sten og Menneske», og ble startet i 1993 av den lokale kunstneren Aka Høegh. Skulpturene varierer rundt det å få fram menneskeansikter i stein, og nesten hvert år kommer ulike kunstnere fra Grønland, Island, Danmark, Norge, Sverige og Finland for å lage nye skulpturer.
Litt utenfor byen ligger ruinene av Hvalsey kirke, som er et av denne regionens viktigste ruiner. Denne ligger innerst i fjorden, ved Qaqortukulooq (Hvalsey), og fra Qaqortoq er det ca. 20 minutter med båt, eller 8 timer til fots hit. Qaqortoq kommune arbeider også med å få denne kirkeruinen inn på UNESCOs liste over verdens kultur- og naturarvsteder, fordi er det eldste bevis som finnes på møtet mellom Inuittfolket fra nordvest og nordboerne fra sydøst.
Byen har generelt et bevisst forhold til kulturhistorie, og ihensyntar gamle og verneverdige bygninger og gatemiljøer i sin byplanlegging.
Juan Carlos Onganía

Militærdiktatur

Han kom til makten som en militær diktator etter et statskupp mot den tidligere demokratisk valgte presidenten Arturo Illia. Som militær diktator, suspenderte Onganía alle de andre politiske partiene i Argentina.
Mens foregående militærkupp i Argentina var rettet mot å etablere midlertidige militære juntaer, så tok Revolución Argentina som diktator Onganía var en del av, sikte på å etablere en langsiktig ny politisk og sosial orden. Som verken var et liberalt demokrati eller inspirert av kommunisme som flere av datidens militærdiktaturer var. 
Ongania sitt hensynsløse militær-regime ble i stor grad svekket av stadige folkelige opprør som i stor grad bestod av arbeidere, bønder og universitets-studenter som fant sted i hele landet, særlig i innlandet. En militærjunta som var ledet av general Alejandro Lanusse krevde at Onganía skulle gå av med umiddelbar virkning. Da diktatoren nektet, ble han styrtet av militærjuntaen.
Team Sky sesongen 2013

Tempo

Edvald Boasson Hagen - Norge
 Kanstantsin Siwtsow - Hviterussland
Lyceum Alpinum Zuoz

Lyceum Alpinum Zuoz er en internasjonal kostskole i Zuoz, nær St. Moritz i Sveits. Det ligger i den øvre delen av alpinlandsbyen i området Surmulins.
Skolen ble grunnlagt i 1904 under navnet «Institute Engiadina» og da 22 elever, samt to lærere og en rektor. I dag består skolen av rundt 300 elever, inkludert 220 som er fulltidskostskoleelever. Skolens elever kommer fra over 30 forskjellige land, som Italia, Russland, Tyskland og USA.
Kanten (gate)

Kanten var en liten gate på Hammersborg i Kristiania. Den gikk fra Bjerggaden langs Krist kirkegård, i nordre kant av Hammersborg, fram til Hammersborg torg. All den gamle bebyggelsen ble revet i mellomkrigstiden, og mye av gata er også borte. En rest finnes likevel opp fra Grubbegata mellom kirkegården og Svenska Margaretakyrkan, som i dag har adresse til Hammersborg torg.
1. divisjon basketball for menn 2012/13

1. divisjon basketball for menn 2012/13 var det nest øverste nivået i norsk basketball for menn 2012/13-sesongen. BK Miners vant grunnserien foran Persbråten og Høybråten.
Prasutagus

Bagrunn

Prasutagus kan ha vært en av elleve konger som overga seg til keiser Claudius som følge av den romerske erobringen av Britannia i 43, eller han kan ha vært innsatt som en klientkonge som følge at ikenerne nektet å la seg avvæpne, gjorde opprør og ble beseiret i 47. Som en alliert av Roma fikk hans stamme lov til å eksistere i navnet uavhengig, og for å sikre seg fortsatt romersk velvilje navnga Prasutagus den romerske keiseren som med-arving til hans rike sammen med sine to døtre. Tacitus sier at han levde et langt og framgangsrikt liv, men da han døde overså romerne hans testamente og overtok hans riket. De fratok adelen deres landeiendommer og plyndret riket. For å ydmyke ikenerne ekstra lot romerne hans enke Boudicca bli pisket og voldtok hans to døtre. Samtidig innkrevde romerske finansmenn sine lån. Alt dette opprørte ikenerne og det førte til et storstilt opprør som også involverte nabostammene, ledet av Boudicca, i år 60 eller 61.

Identifisering via mynter

Mynter som har blitt funnet i Suffolk har inskripsjonen SVB ESVPRASTO ESICO FECIT, «under Esuprastus Esico gjorde (dette)» på latin. En del arkeologer mener at Esuprastus var det egentlige navnet til den konge som Tacitus kaller Prasutagus, mens andre mener det er snakk om en helt annen person. Andre har tolket Esuprastus som et sammensatt navn, med «Esu-» avledet fra guden Esus og har betydningen «herre» eller «ære», og «Prasto-» er en forkortning for et personnavn; myntenes inskripsjon har således betydningen «under herre Prasto-». Det er også bemerkelsesverdig at mynter tilhørende en annen stamme, korieltauverne (corieltauvi), har inskripsjoner med lignende navn: IISVPRASV og ESVPASV. Navnet på en tidligere konge av ikenerne opptrer også mynter som SCAVO, et navn som kan være beslektet med latinske scaeva, «venstre», og scaevola, «venstrehendt». Begge herskernes mynter er lik romerske mynter i stilen og språket, og var antagelig preget innenfor tjue år av hverandre. Forskeren Chris Rudd foreslår at Esuprastus, som han identifiserer med Prasutagus, etterfulgte Scavo det ikeniske opprøret i 47.